VEGA og Live Nation præsenterer **Irske Kodaline giver folkrock-universet et electro-twist i VEGA**   
*På deres kommende album tager irske Kodaline deres folkrockede popsange i nye retninger. Nyd deres melodiske univers, der nu har fået et elektronisk twist, når de spiller i Lille VEGA søndag d. 22. februar.*   
  
**Irske folkrock sange med svulstige omkvæd og elektroniske strejf**

Da irske Kodaline sidste år udsendte deres debutalbum, *In A Perfect World*, strøg deres folkrockede popsange direkte ind på hitlisterne, og anmelderne sendte rosende ord efter kvartteten. Deres lyd bliver flere steder sammenlignet med den perfekte blanding af Coldplay, Snow Patrol, Elbow og Mumford and Sons. Bandet har dog formået at skabe deres eget soniske univers gennem en solid selvtillid opbygget af en heftig turné-aktivtet inden deres gennembrud. Der bliver ikke sparet nogen steder, og bandet indledte debuten med nogle af deres stærkeste sange, ”[One Day](https://www.youtube.com/watch?v=LE7KVkm_YFU)” og ”[All I Want](https://www.youtube.com/watch?v=mtf7hC17IBM)”.

**Nyt album klart med ny retninger**

Selvom det kun er et års tid siden, at debuten udkom, er Kodaline allerede nu klar med materiale til opfølgeren, der kommer til at hedde *Coming Up For Air*. På førstesinglen, ”[Honest](https://www.youtube.com/watch?v=gBg4FqU0RMM)”, hører man tydeligt, at Kodaline er gået i en ny retning, hvor elektroniske elementer fylder mere i sangene. Ifølge bandet har det givet mere dybe, nye dimensioner og en lidt hårdere kant til deres karakteristiske, meget panoramiske lyd og svulstige omkvæd.

Albummet blev indspillet flere steder i bandets hjemland Irland sammen med producene Jim Eliot (Ellie Goulding) og Steve Harris samt i Los Angeles med Jacknife Lee (Snow Patrol, R.E.M, Taylor Swift.). Forsanger Steve Carrigan har som på debuten skrevet størstedelen af sangene med input fra de andre bandmedlemmer.

**BBCs Sound of 2013**

Kodaline blev oprindeligt kendt som 21 Demands, hvor bandet lavede hitliste historie med deres debutsingle, ”Give Me A Miunute”, der toppede den irske single hitliste. Det gjorde sangen til det første uafhængigt udgivede nummer, der opnåede den placering. I 2011 ændrede bandet navn til Kodaline.

Deres single ”Remember The Time” var med i en episode af ”Grey’s Hvide Verden” og blev også brugt som baggrundsmusik i Googles 2012 ”Year in review”-video.

Derudover blev de også nomineret på BBCs indflydelsesrige Sound of 2013-liste.

**Info om koncerten**  
Kodaline (IRL)   
Søndag den 22. februar 2015, kl. 20  
Lille VEGA, Enghavevej 40, 1674 Kbh. V  
190 kr. + gebyr  
Forsalget starter onsdag d. 10. december via vega.dk og Billetnet.